Jørun Drevland

Jørun Adeleid Drevland (født 1944) er en norsk politiker for SV.

Hun vokste opp på gården Drevland på Bøstranda i Sortland.

Hun er utdannet sosionom og arbeidet på sosialkontoret i Sortland og Hadsel samt i PP-tjenesten. Hun pensjonerte seg som NAV-leder i Hadsel i 2014.

Drevland ble medlem av Sortland kommunestyre og formannskap i 1980 og satt, som første kvinne, som varaordfører fra 1984 til 1987. Fra 1988 til 2023 hadde hun sentrale roller i Vesterålen kulturutvalg.

Hun var 2. vara til Stortinget for SV i Nordland i perioden 1993–1997.

Jørun Drevland er mor til musikeren Sivert Høyem og søster til jurist Odd Arild Drevland, som har vært gift med Bergens ordfører Trude Drevland.

 Referanser 

 Eksterne lenker 


Kategori:Vararepresentanter til Stortinget
Kategori:SV-politikere i Nordland
Kategori:Lokalpolitikere i Sortland
Kategori:Personer fra Sortland kommune